Qoraqalpogʻiston Respublikasi, viloyatlar va Toshkent shahrida investitsiya loyihalarini davlat va tadbirkorlik subyektlari oʻrtasida oʻzaro manfaatli hamkorlik asosida amalga oshirishni takomillashtirish va koʻp kvartirali uylar qurilishini samarali tashkil etish chora-tadbirlari toʻgʻrisida
(resolution, 2026-04-08)

Oʻzbekiston Respublikasi Prezidentining “Aholini uy-joy bilan taʼminlash ishlarini jadallashtirish va koʻp kvartirali uylar qurilishini samarali tashkil etish chora-tadbirlari toʻgʻrisida” 2026-yil 29-martdagi PF-29-son Farmoni ijrosini taʼminlash, shuningdek, shahar va qishloqlarni barqaror rivojlantirish, aholining yashash sifatini oshirish maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining “Aholini uy-joy bilan taʼminlash ishlarini jadallashtirish va koʻp kvartirali uylar qurilishini samarali tashkil etish chora-tadbirlari toʻgʻrisida” 2026-yil 29-martdagi PF-29-son Farmoni bilan “Toshkent Invest kompaniyasi” AJ va “Samarqand Invest kompaniyasi” AJ tajribasi asosida Qoraqalpogʻiston Respublikasi Vazirlar Kengashi va viloyatlar hokimliklari muassisligida investitsiya kompaniyalari (keyingi oʻrinlarda — Investitsiya kompaniyalari) tashkil etilishi belgilangani maʼlumot uchun qabul qilinsin. 2. Qoraqalpogʻiston Respublikasi va viloyatlarda investitsiya loyihalarini davlat va tadbirkorlik subyektlari oʻrtasida oʻzaro manfaatli hamkorlik asosida amalga oshirish, hududlar infratuzilmasini yaxshilash hamda koʻp kvartirali uylar qurilishini samarali tashkil etish boʻyicha quyidagi tartib joriy etilsin: hududlar infratuzilmasini rivojlantirishga qaratilgan loyihalarni moliyalashtirish, koʻp kvartirali uylar oʻz vaqtida foydalanishga topshirilishini taʼminlash, aholining kundalik hayotidagi kommunal va boshqa sohalardagi kechiktirib boʻlmaydigan masalalarni tezkor hal etish maqsadida Qoraqalpogʻiston Respublikasi Vazirlar Kengashi va viloyatlar hokimliklari huzuridagi Tadbirkorlik infratuzilmasini rivojlantirish jamgʻarmalari (keyingi oʻrinlarda — Jamgʻarmalar) mablagʻlarini boshqarish huquqini Investitsiya kompaniyalariga berish; yer uchastkalarini qurilishga ruxsat berish va loyiha hujjatlarini rasmiylashtirilgan holda, tayyor biznes shaklida tadbirkorlik subyektlari bilan oʻzaro manfaatli loyihalarni amalga oshirish uchun elektron onlayn-auksion savdolariga chiqarish; 2026-yil 1-iyuldan boshlab muhandislik-kommunikatsiya tarmoqlari va transport infratuzilmasini barpo qilish xarajatlarining bir qismini shaharsozlik faoliyati obyektini qurish yoki rekonstruksiya qilishni loyihalashtirish uchun arxitektura-rejalashtirish topshirigʻini ishlab chiqish boʻyicha toʻlov qiymatiga kiritish va uni biryoʻla yoki boʻlib-boʻlib toʻlash imkoniyati bilan tegishliligi boʻyicha toʻliq Jamgʻarmalarga yoʻnaltirish (budjet tizimi budjetlari hisobidan moliyalashtiriladigan obyektlar, yakka tartibdagi uy-joylar hamda nodavlat maktabgacha va umumiy oʻrta taʼlim tashkilotlari bundan mustasno). 3. Belgilansinki: Investitsiya kompaniyalarining ustav kapitali Qoraqalpogʻiston Respublikasi Joʻqorgʻi Kengesi va xalq deputatlari viloyatlar Kengashlari qarorlari asosida Qoraqalpogʻiston Respublikasi va viloyatlar budjetlarining qoʻshimcha manbalari, munitsipal mulklar hamda qonunchilik hujjatlari bilan taqiqlanmagan boshqa mablagʻlar hisobidan bosqichma-bosqich shakllantiriladi; Investitsiya kompaniyalarining alohida yoʻnalishlar boʻyicha loyiha ofislarini tashkil etish va moliyalashtirish masalalari ularning muassislari tomonidan belgilanadi; Investitsiya kompaniyalari mablagʻlarini loyihalar va boshqa maqsadlarga yoʻnaltirish hamda tijorat banklari va xalqaro moliya institutlaridan qarz mablagʻlarini jalb etish ishlari (davlat kafolati ostidagi jalb etiladigan qarz mablagʻlari bundan mustasno) Investitsiya kompaniyalari muassislari qarori asosida amalga oshiriladi; Qoraqalpogʻiston Respublikasi, viloyatlar va Toshkent shahridagi Investitsiya kompaniyalari hamda Jamgʻarmalarning hisobvaraqlari faqat Iqtisodiyot va moliya vazirligi huzuridagi Gʻaznachilik xizmati qoʻmitasida ochiladi; Jamgʻarmalar mablagʻlarini Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari majburiyatlari boʻyicha ijro hujjatlari va inkasso topshiriqnomasi asosida undirishga yoʻl qoʻyilmaydi; Oʻzbekiston Respublikasi Prezidentining “Respublika hududlarida tadbirkorlik infratuzilmasini rivojlantirishga doir qoʻshimcha chora-tadbirlar toʻgʻrisida” 2022-yil 21-yanvardagi PF-54-son Farmonida belgilangan tadbirlarni Jamgʻarmalar mablagʻlari hisobidan moliyalashtirish tartibi saqlab qolinadi. 4. Quyidagilar: Qoraqalpogʻiston Respublikasi Vazirlar Kengashi va viloyatlar hokimliklari muassisligidagi Investitsiya kompaniyalari faoliyatining ustuvor yoʻnalishlari 1-ilovaga muvofiq; Qoraqalpogʻiston Respublikasi Vazirlar Kengashi va viloyatlar hokimliklari huzuridagi Tadbirkorlik infratuzilmasini rivojlantirish jamgʻarmalari mablagʻlarini shakllantirish manbalari va sarflash yoʻnalishlari 2-ilovaga muvofiq; Qoraqalpogʻiston Respublikasi, viloyatlar va Toshkent shahrida yer uchastkalari negizida investitsiya loyihalarini Investitsiya kompaniyalari va tadbirkorlik subyektlari oʻrtasida oʻzaro manfaatli hamkorlik asosida amalga oshirish tartibi toʻgʻrisidagi nizom 3-ilovaga muvofiq; Qoraqalpogʻiston Respublikasi, viloyatlar va Toshkent shahrida muhandislik-kommunikatsiya tarmoqlari va transport infratuzilmasini yaratish xarajatlarining bir qismini shaharsozlik faoliyati obyektini qurish yoki rekonstruksiya qilishni loyihalashtirish uchun arxitektura-rejalashtirish topshirigʻini ishlab chiqish boʻyicha toʻlov qiymatiga kiritish tartibi toʻgʻrisidagi nizom 4-ilovaga muvofiq; Qoraqalpogʻiston Respublikasi, viloyatlar va Toshkent shahrida loyihalarni davlat-xususiy sheriklik shartlarida amalga oshirishning soddalashtirilgan tartibi toʻgʻrisidagi nizom 5-ilovaga muvofiq; Qoraqalpogʻiston Respublikasi, viloyatlar va Toshkent shahrida shaharsozlik renovatsiya loyihalarini amalga oshirish tartibi toʻgʻrisidagi nizom 6-ilovaga muvofiq tasdiqlansin. 5. Investitsiya kompaniyalari faoliyatining ochiqligi va ularning jamoatchilik oldidagi hisobdorligini taʼminlash maqsadida shunday tartib oʻrnatilsinki, unga muvofiq: Investitsiya kompaniyalari moliyaviy hisobotlarni moliyaviy hisobotning xalqaro standartlariga muvofiq tuzadi va mazkur hisobot auditning xalqaro standartlariga asosan auditorlik kompaniyalari tomonidan tashqi auditdan oʻtkazilgandan keyin 2027-yildan boshlab har yili 1-avgustga qadar Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklarining rasmiy veb-saytlarida joylashtiriladi; Investitsiya kompaniyalari tomonidan moliyaviy va nomoliyaviy hisobotlar hamda ularga nisbatan tijorat va notijorat maqsadlar 2027-yildan boshlab Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklarining rasmiy veb-saytlarida joylashtiriladi; 2028-yilga qadar Investitsiya kompaniyalarida ISO, ERP va boshqaruvning boshqa zamonaviy tizimlari joriy qilinib, ular tomonidan yetakchi xalqaro agentliklarning kredit reytingi olinishi taʼminlanadi; Qoraqalpogʻiston Respublikasi Vazirlar Kengashi Raisi, viloyatlar va Toshkent shahri hokimlarining ijtimoiy-iqtisodiy rivojlanishning eng muhim va dolzarb masalalari yuzasidan Qoraqalpogʻiston Respublikasi Joʻqorgʻi Kengesi, xalq deputatlari viloyatlar va Toshkent shahar Kengashlari oldidagi hisobotlarida Investitsiya kompaniyalari faoliyati natijadorligi va Jamgʻarmalar mablagʻlaridan samarali foydalanilishi toʻgʻrisidagi maʼlumot aks ettiriladi. 6. Qurilish va uy-joy kommunal xoʻjaligi vazirligi Adliya vazirligi bilan birgalikda uch oy muddatda Qoraqalpogʻiston Respublikasi, viloyatlar va Toshkent shahrida qurilishga ruxsat beruvchi hujjatlarni raqamli koʻrinishda rasmiylashtirish tartibini nazarda tutuvchi maʼmuriy reglamentni ishlab chiqib, belgilangan tartibda Vazirlar Mahkamasiga kiritsin. 7. Oʻzbekiston Respublikasi Hukumatining 7-ilovaga muvofiq ayrim qarorlariga oʻzgartirish va qoʻshimchalar kiritilsin. 8. Urbanizatsiya va uy-joy bozorini barqaror rivojlantirish milliy qoʻmitasi tegishli vazirlik va idoralar bilan birgalikda uch oy muddatda qonunchilik hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin. 9. Ushbu qarorning bajarilishini nazorat qilish Oʻzbekiston Respublikasi Bosh vaziri oʻrinbosarlari A.J. Ramatov va J.A. Qoʻchqorov zimmasiga yuklansin. 1. Qoraqalpogʻiston Respublikasi, viloyatlar, shahar va tumanlar hokimliklari hamda ular tarkibidagi korxona va muassasalarga tegishli mulklar (keyingi oʻrinlarda — munitsipal mulklar) holatini tahlil qilish, mavjud resurs va imkoniyatlarni aniqlash va ulardan samarali foydalanish boʻyicha takliflar ishlab chiqish. 2. Investitsiya kompaniyasi boshqaruviga berilgan munitsipal mulklarning investitsiyaviy jozibadorligini oshirish, ular negizida investorlar bilan hamkorlikda investitsiya loyihalarini amalga oshirish. 3. Investitsiya kompaniyasi boshqaruviga berilgan bozor va savdo komplekslari hamda boshqa munitsipal mulklarni zamonaviy talablarga moslashtirish, yaroqsiz holga kelganlarini buzib, ularning oʻrnida yangi binolar qurish va belgilangan tartibda sotish yoki ijaraga berish. 4. Tadbirkorlik subyektlarining Qoraqalpogʻiston Respublikasi, viloyatlar infratuzilmasini rivojlantirish bilan bogʻliq istiqbolli loyihalarini ularning moliyaviy jozibadorligi va samaradorligidan kelib chiqib moliyalashtirishda ishtirok etish. 5. Qoraqalpogʻiston Respublikasi, viloyatlarning alohida hududlarini rivojlantirish va renovatsiya dasturlari, master reja va quriladigan obyektlarning loyiha hujjatlarini ishlab chiqish jarayonlarini moliyalashtirish. 6. Hududlarni kompleks ijtimoiy-iqtisodiy rivojlantirish maqsadida, avariya holatidagi yoki yaroqsiz holga kelib qolgan turar va noturar joylarni zamonaviy talablar asosida qayta qurish, kapital taʼmirlash, rekonstruksiya qilishga oid tadbirlarni amalga oshirish. 7. Qoraqalpogʻiston Respublikasi, viloyatlardagi qurilish va rekonstruksiya qilish ishlarini hamda infratuzilma tarmoqlariga ulanish jarayonlarini muvofiqlashtirish. 8. Boʻsh yer uchastkalarini Investitsiya kompaniyalari ustav kapitaliga kiritish va tadbirkor bilan loyihani amalga oshirish huquqini onlayn elektron auksion savdolariga qoʻyish. 9. Hududlarda yashil bogʻ va hududlar, ekopark va alleyalarni tashkil etish hamda kompleks qurilish loyihalarini amalga oshirish. 10. Investitsiya kompaniyasi boshqaruviga berilgan munitsipal mulklarni boshqarish, ularning negizida davlat sherigi sifatida davlat-xususiy sheriklik loyihalarini amalga oshirish hamda ularni tadbirkorlik subyektlariga ijara va boshqaruvga berish, ularning monitoringini yuritish va samaradorligini baholab borish. 11. Investitsiya kompaniyasi boshqaruviga berilgan munitsipal mulklarni hamda ustav fondiga kiritilgan yer uchastkalari negizida loyiha qiymati 1 million AQSH dollarigacha boʻlgan ekvivalentdagi davlat-xususiy sheriklik loyihalarini amalga oshirish. 12. Aholi punktining bosh rejasi, batafsil rejalashtirish loyihalari (master rejaga) va qurish loyihalariga muvofiq boʻlgan, hududiy arxitektura-shaharsozlik kengashi kelishuvidan oʻtgan va qurilishga ruxsatnoma berilgan, birinchi darajali loyiha hujjatlariga ega boʻlgan “qurilishga tayyor yer” shaklida, qoida tariqasida, yirik boʻlmagan lotlarga ajratilgan holda ochiq elektron onlayn auksion savdolariga chiqarilishini taʼminlash. 13. Uy-joy dasturida nazarda tutilgan koʻrsatkichlarga erishilishi, tumanlar va shaharlar kesimida koʻp kvartirali uylar qurilishi boʻyicha manzilli roʻyxatga (keyingi oʻrinlarda — Manzilli roʻyxat) kiritilgan barcha koʻp kvartirali uylar oʻz vaqtida foydalanishga topshirilishini taʼminlash. 14. Har chorakda bir marta tanlangan yer uchastkalarida Manzilli roʻyxatdagi istiqbolli loyihalarni amalga oshirish boʻyicha takliflarni yer toifalari kesimida hududiy arxitektura-shaharsozlik kengashlariga kelishish uchun kiritib borish. 15. Hududiy arxitektura-shaharsozlik kengashlari bilan kelishilgan yer uchastkalarini istiqbolli uy-joy qurilishi loyihalarini amalga oshirish boʻyicha manzilli roʻyxat — “Yer banki”ga kiritib borish. 1. Jamgʻarmalar mablagʻlari hisobidan moliyalashtirilgan loyihalardan olingan daromadlar, shu jumladan, Investitsiya kompaniyalari tomonidan yangidan yaratilgan aktivlarni sotishdan tushgan tushumlar. 2. Investitsiya kompaniyalari davlat sherigi sifatida ishtirok etgan davlat-xususiy sheriklik loyihalaridan olingan daromadlar. 3. Qoraqalpogʻiston Respublikasi va viloyatlardagi qishloq xoʻjaligiga moʻljallanmagan yer uchastkalarini xususiylashtirishdan hamda yer uchastkalarini ijaraga olish huquqini elektron onlayn-auksion (keyingi oʻrinlarda — auksion) savdolari orqali sotishdan tushadigan mablagʻlarning Vazirlar Mahkamasi tomonidan belgilangan xarajatlar chegirib qolinganidan soʻng qolgan qismining 100 foizi va yer uchastkasi joylashgan tuman budjetiga yoʻnaltiriladigan qismi, maxsus iqtisodiy zonalar, yoshlar kichik sanoat va tadbirkorlik zonalaridagi yer uchastkalari bundan mustasno. 4. Qishloq xoʻjaligiga moʻljallangan yer uchastkalarini ijaraga berish, qishloq xoʻjaligi yerlarini yer ijarasi huquqi asosida auksion orqali sotishdan tushadigan tushumlar, qoʻshimcha toʻlovlar hamda ijara toʻlovlarining mahalliy budjetiga yoʻnaltiriladigan qismining 100 foizi. 5. Qoraqalpogʻiston Respublikasi va viloyatlardagi tashqi reklama va axborot obyektini (konstruksiyasini) joylashtirish uchun qonunchilikda belgilangan toʻlovning mahalliy budjetiga yoʻnaltiriladigan qismining 100 foizi. 6. Qoraqalpogʻiston Respublikasi va viloyatlarda muhandislik-kommunikatsiya tarmoqlari va transport infratuzilmasini yaratish xarajatlarining bir qismini qoplash maqsadida shaharsozlik faoliyati obyektini qurish yoki rekonstruksiya qilishni loyihalashtirish uchun arxitektura-rejalashtirish topshirigʻini ishlab chiqish qiymatiga kiritilgan toʻlovning 100 foizi. 7. Hududi 10 ming kvadrat metrgacha boʻlgan davlat koʻchmas mulk obyektlari, shuningdek, viloyat, tuman (shahar) hokimlarining qarorlari asosida sotiladigan davlat koʻchmas mulk obyektlarini sotishdan tushadigan mablagʻlarning viloyat mahalliy budjetiga hamda obyekt joylashgan tuman (shahar) mahalliy budjetiga tushgan qismining 100 foizi. 8. Hududi 10 ming kvadrat metrdan ortiq boʻlgan davlat koʻchmas mulk obyektlarini sotishdan tushgan tushumlarning respublika budjetiga yoʻnaltiriladigan qismining 50 foizi. 9. Yakka tartibda uy-joy qurish va uy-joyni obodonlashtirish uchun yer uchastkalarini mulk huquqi asosida auksion savdolari orqali sotishdan tushadigan mablagʻlarning Vazirlar Mahkamasi tomonidan belgilangan xarajatlar chegirib qolingandan soʻng qolgan qismi va yer uchastkasi joylashgan tuman budjetiga yoʻnaltiriladigan qismining 100 foizi. 10. Vaqtincha boʻsh turgan mablagʻlarni tijorat banklari depozitlariga joylashtirish hisobidan olingan daromadlar. 11. Qoraqalpogʻiston Respublikasi va viloyatlar budjetlarining qoʻshimcha manbalaridan ajratmalar. 12. Jismoniy va yuridik shaxslarning homiylik xayriyalari, xalqaro moliya institutlari va xorijiy tashkilotlarning grantlari. 13. Qonunchilik hujjatlarida taqiqlanmagan boshqa mablagʻlar. 14. Investitsiya kompaniyalari tomonidan, shu jumladan, investorlar ishtirokida investitsiya loyihalari, davlat-xususiy sheriklik loyihalari, hududlar infratuzilmasini rivojlantirish bilan bogʻliq istiqbolli loyihalarni amalga oshirish. 15. Alohida hududlarni rivojlantirish va renovatsiya dasturlari, master reja va quriladigan obyektlarning loyiha hujjatlarini ishlab chiqish. 16. Iqtisodiyot tarmoqlari va ijtimoiy soha obyektlarini qurish, rekonstruksiya qilish, mukammal taʼmirlash va jihozlash. 17. Hududlarni obodonlashtirish va koʻkalamzorlashtirish. 18. Renovatsiya dasturlarini amalga oshirish. 19. “Yangi Oʻzbekiston” massivlari, davlat uy-joy dasturlarida koʻzda tutilgan massivlar, shuningdek, maxsus iqtisodiy zonalar, kichik sanoat zonalari, yoshlar sanoat va tadbirkorlik zonalarini tashqi muhandislik-kommunikatsiya tarmoqlari (ichimlik suvi va oqova suv, elektr energiyasi, tabiiy gaz tarmoqlari va avtomobil yoʻli) bilan taʼminlash. 20. Qiymati 200 milliard soʻmdan oshadigan, investorning oʻz mablagʻlari ulushi 25 foizdan kam boʻlmagan, investitsiya dasturlariga kiritilgan loyihalar, shuningdek, xalqaro va respublika ahamiyatidagi avtomobil yoʻllari boʻyidagi yaxlit yer maydonlarida tashkil etiladigan yoʻlboʻyi infratuzilma obyektlarini tashqi muhandislik-kommunikatsiya tarmoqlari bilan taʼminlash. 21. Qoraqalpogʻiston Respublikasi Vazirlar Kengashi va viloyatlar hokimliklarining budjet ssudalarini, tijorat banklaridan jalb qilingan kreditlarni, jismoniy va yuridik shaxslarga yetkazilgan mulkiy va maʼnaviy zararlarni qoplash hamda shahar va tumanlarni ijtimoiy-iqtisodiy rivojlantirishga oid tadbirlarni moliyalashtirish, shuningdek, yer uchastkalari davlat organlari va muassasalari foydalanishida boʻlgan va ularning tashabbusi bilan auksion savdolariga qoʻyilgan taqdirda, ushbu davlat organlari va tashkilotlariga yoʻnaltirilishi belgilangan mablagʻlarni toʻlab berish. 22. Bozorlar, savdo komplekslari, boshqa munitsipal mulklarni qayta qurish va buzish, ularning oʻrnida qurilish ishlari qilish bilan bogʻliq xarajatlarni qoplash. 23. Yer uchastkalarini savdoga chiqarishda ular boʻyicha barcha ruxsat beruvchi hujjatlarni rasmiylashtirishda (arxitektura-rejalashtirish topshirigʻi, qurilish loyihalari va boshqalar) yuzaga keladigan xarajatlarni qoplash. 24. Investitsiya kompaniyalari Kuzatuv kengashi qarori asosida qonunchilik hujjatlariga zid boʻlmagan Investitsiya kompaniyalari faoliyati bilan bogʻliq boshqa xarajatlarni amalga oshirish. 1. Ushbu Nizom Qoraqalpogʻiston Respublikasi, viloyatlar va Toshkent shahrida tijorat maqsadida foydalanish imkoni mavjud boʻlgan va davlatga tegishli yer uchastkalari (keyingi oʻrinlarda — yer uchastkalari) negizida investitsiya loyihalarini yuridik shaxslar ustav kapitalida ishtirok etish orqali yoki oddiy shirkat shartnomasi asosida amalga oshirish tartibini belgilaydi. 2. Ushbu Nizomda quyidagi asosiy tushunchalardan foydalaniladi: investitsiya loyihasi — yuridik shaxslar ustav kapitalida ishtirok etish orqali yoki oddiy shirkat shartnomasi asosida yer uchastkalari negizida iqtisodiy, ijtimoiy va boshqa foyda olish uchun qiymati 10 million AQSH dollari va undan yuqori boʻlgan ekvivalentdagi investitsiyalarni amalga oshirishga yoxud jalb etishga qaratilgan, oʻzaro bogʻliq boʻlgan tadbirlar majmui; korporativ shartnoma — oʻz huquqlarini amalga oshirish yoki amalga oshirishdan oʻzini tiyish (voz kechish), jamiyat aksiyadorlarining (ishtirokchilarining) umumiy yigʻilishida ovoz berish, jamiyatni boshqarish boʻyicha harakatlarni kelishib amalga oshirish hamda ustav kapitalidagi ulushlarini maʼlum narxda yoki muayyan holatlarda qoʻlga kiritish yoki begonalashtirishdan oʻzini tiyish tartibini belgilash majburiyatini belgilaydigan shartnoma; oddiy shirkat shartnomasi — hududlardagi tegishli “Invest kompaniya” AJ (keyingi oʻrinlarda — Investitsiya kompaniyasi) va auksion gʻolibi tomonidan foyda olish yoki qonunga zid boʻlmagan boshqa maqsadga erishish uchun oʻz hissalarini qoʻshish va yuridik shaxs tuzmasdan birgalikda ishlash majburiyatini belgilaydigan shartnoma; investitsiya loyihalarini amalga oshirish boʻyicha buyurtmachi — yer uchastkalari negizida investitsiya loyihalarini amalga oshirish vakolatiga ega yuridik shaxs — Investitsiya kompaniyasi; auksion gʻolibi — “E-auksion” elektron savdo platformasida oʻtkaziladigan elektron onlayn-auksion savdolarida (keyingi oʻrinlarda — auksion savdolari) gʻolib deb eʼtirof etilgan ishtirokchi; xoʻjalik jamiyati — Investitsiya kompaniyasi va auksion gʻolibi taʼsischiligida tashkil etiladigan masʼuliyati cheklangan jamiyat yoki aksiyadorlik jamiyati; investitsiya loyihasini amalga oshirishda ishtirok etish huquqining boshlangʻich qiymati — baholash tashkiloti tomonidan aniqlanadigan yer uchastkasiga boʻlgan ijara huquqini baholash qiymati hamda loyiha hujjatlarini tayyorlash, baholash va rasmiylashtirish bilan bogʻliq xarajatlar qiymati yigʻindisi; investor — oʻz mablagʻlarini, qarzga olingan va jalb etilgan mablagʻlarni, mulkiy boyliklarni va ularga doir huquqlarni investitsiya faoliyati obyektlariga investitsiya sifatida kirituvchi investitsiya faoliyati subyekti. 3. Yer uchastkalari negizida investitsiya loyihalari yuridik shaxslar ustav kapitalida ishtirok etish orqali yoki oddiy shirkat shartnomasi asosida amalga oshiriladi. 4. Ushbu Nizomning 3-bandida nazarda tutilgan mexanizmlar asosida tadbirkorlik faoliyatini amalga oshirish uchun tanlangan yer uchastkalari Vazirlar Mahkamasi qaroriga muvofiq Investitsiya kompaniyasiga 49 yildan oshmaydigan muddatga toʻgʻridan-toʻgʻri ijaraga beriladi. Bunda yer ijara huquqi uchun toʻlov va loyiha qiymatining kamida 10 foiziga teng kafolat mablagʻini joylashtirish talab etilmaydi. 5. Yer uchastkalari negizida amalga oshiriladigan investitsiya loyihasining master rejasi, loyiha hujjatlari va boshqa ruxsat berish hujjatlari (keyingi oʻrinlarda — loyiha hujjatlari) Investitsiya kompaniyasi tomonidan rasmiylashtiriladi. Bunda investitsiya loyihasi yuridik shaxslar ustav kapitalida ishtirok etish orqali amalga oshirilganda — tashkil etiladigan xoʻjalik jamiyatining ustavi, taʼsis shartnomasi va korporativ shartnoma, oddiy shirkat shartnomasi orqali amalga oshirilganda — oddiy shirkat shartnomasi loyihalari ham tayyorlanadi. 6. Investitsiya kompaniyasi tomonidan belgilangan tartibda eng yaxshi takliflarni tanlash orqali loyiha hujjatlarini ishlab chiqish uchun professional loyiha tashkilotlari va yer uchastkasiga boʻlgan ijara huquqini baholash uchun baholash tashkilotlari jalb qilinadi. 7. Loyiha hujjatlarini ishlab chiqishga xalqaro ekspertlar va xalqaro moliya tashkilotlari ham jalb etilishi mumkin. 8. Investitsiya loyihasini amalga oshirishda ishtirok etish huquqining boshlangʻich qiymati Investitsiya kompaniyasi tomonidan mazkur Nizomga asosan belgilanadi. 9. Investitsiya loyihasini amalga oshirishda ishtirok etish huquqini mazkur Nizomning 2-bobida nazarda tutilgan hujjatlar rasmiylashtirilgandan soʻng Investitsiya kompaniyasi tomonidan auksion savdolariga chiqarish boʻyicha buyurtma beriladi. Bunda “E-auksion” elektron savdo platformasiga yuklash uchun baholovchi tashkilotning hisoboti, loyiha hujjatlari Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari bilan kelishilgandan soʻng Investitsiya kompaniyasi tomonidan elektron raqamli imzo bilan tasdiqlangan holda, investitsiya loyihasi yuridik shaxslar ustav kapitalida ishtirok etish orqali amalga oshirilganda — tashkil etiladigan xoʻjalik jamiyatining ustavi, taʼsis shartnomasi va korporativ shartnoma, oddiy shirkat shartnomasi orqali amalga oshirilganda — oddiy shirkat shartnomasi “E-auksion” elektron savdo platformasi operatoriga taqdim etiladi. 10. Investitsiya loyihasini amalga oshirishda ishtirok etish huquqini savdoga chiqarishda quyidagilar koʻrsatiladi: investitsiya loyihasini amalga oshirishda ishtirok etish huquqining boshlangʻich qiymati; investitsiya loyihasini amalga oshirishda ishtirok etish huquqi uchun toʻlovlarni toʻlash muddatlari; loyihaning faoliyat turi yoki yoʻnalishi; loyiha amalga oshiriladigan yer maydoni va joylashuvi (lokatsiyasi); Investitsiya kompaniyasi belgilagan auditorlik tashkiloti tomonidan investitsiya loyihasini amalga oshirish jarayonining auditdan oʻtkazilishi; “E-auksion” elektron savdo platformasi operatori xizmatiga toʻlovlarni auksion gʻolibi tomonidan toʻlash; Investitsiya kompaniyasining loyihadagi ishtirokining foizi (50 foizdan ortiq boʻlmagan miqdorda). Bunda auksion savdolarida shakllangan narxning 35 foizi bir oy ichida, qolgan qismi teng ulushlarda oʻn ikki oy davomida toʻlanadi. 11. Investitsiya loyihasi yuridik shaxslar ustav kapitalida ishtirok etish orqali amalga oshirilganda — tashkil etiladigan xoʻjalik jamiyatining korporativ shartnomasida, oddiy shirkat shartnomasi orqali amalga oshirilganda — oddiy shirkat shartnomasida qoʻshimcha ravishda quyidagilar nazarda tutilishi lozim: investitsiya loyihasini amalga oshirish bilan bogʻliq tomonlarning birgalikdagi majburiyatlari; investitsiya loyihasini amalga oshirish muddati (4 yildan koʻp boʻlmagan muddat); investitsiya loyihasi qiymati yoki kiritiladigan investitsiya hajmi; investitsiya hajmlarini oʻzlashtirish reja-grafigi (yiliga kamida 25 foiz); investitsiya loyihasining asosiy samaradorlik (KPI) koʻrsatkichlari; Investitsiya kompaniyasi belgilagan auditorlik tashkiloti tomonidan investitsiya loyihasini amalga oshirish jarayonining auditdan oʻtkazilishi. Investitsiya kompaniyasi tomonidan mazkur bandda koʻrsatilgan hujjatlarda qoʻshimcha shartlar va talablar nazarda tutilishi mumkin. 12. Savdo natijalariga koʻra auksion gʻolibi deb topilgan shaxsga Investitsiya kompaniyasi tomonidan bir tomonlama qoʻshimcha majburiyatlarni yuklashga yoʻl qoʻyilmaydi. 13. Investitsiya loyihasini amalga oshirishda ishtirok etish huquqini auksion savdolariga chiqarish, auksion savdolarini oʻtkazish va auksion gʻolibini aniqlashning ushbu Nizom bilan tartibga solinmagan qismi Vazirlar Mahkamasining 2022-yil 12-yanvardagi 18-son qarori bilan tasdiqlangan “E-auksion” elektron savdo platformasida elektron onlayn-auksion va tanlovlarni tashkil etish hamda oʻtkazish tartibiga muvofiq amalga oshiriladi. 14. Investitsiya kompaniyasi savdo yakunlangandan soʻng bir oy muddatda tashkil etiladigan xoʻjalik jamiyatiga yer uchastkasiga boʻlgan ijara huquqi va tegishli loyiha hujjatlari qayta rasmiylashtirilishini taʼminlaydi. 15. Auksion savdolarida shakllangan narx, auksion savdolarini oʻtkazish shartlarida Investitsiya kompaniyasining ulushi 50 foizdan kam miqdorda belgilanganda — auksion savdolari natijalariga koʻra shakllangan narxdan kelib chiqqan holda hisoblanadigan summadan kam boʻlmagan mablagʻ auksion gʻolibi tomonidan mazkur Nizomning 10-bandida belgilangan muddatda Investitsiya kompaniyasi va auksion gʻolibi ishtirokida tashkil etiladigan xoʻjalik jamiyati ustav kapitaliga gʻolibning ulushi sifatida yoʻnaltiriladi. Bunda auksion gʻolibi tomonidan kiritiladigan mablagʻlar toʻliq hajmda oʻz mablagʻlari va (yoki) oʻz kafolati hisobiga jalb qilingan (isteʼmolchilar mablagʻlaridan tashqari) boshqa mablagʻlar hisobidan shakllantiriladi. 16. Tomonlarning ulushlari oʻzaro kelishilgan holda, xoʻjalik jamiyatining ustav kapitaliga kiritgan oʻz mablagʻlari hisobidan oshirilishi mumkin. 17. Xoʻjalik jamiyati ustav kapitaliga auksion gʻolibi tomonidan kiritiladigan mablagʻlar — yer uchastkasiga boʻlgan ijara huquqining auksion savdolarida shakllangan narxidan, auksion savdolarini oʻtkazish shartlarida Investitsiya kompaniyasining ulushi 50 foizdan kam miqdorda belgilanganda — auksion savdolari natijalariga koʻra shakllangan narxdan kelib chiqqan holda hisoblanadigan summadan kam boʻlmasligi kerak. 18. Tashkil etiladigan xoʻjalik jamiyatining taʼsis hujjatlarida Investitsiya kompaniyasining ulushi sotish yoki qurilgan obyektning bir qismini yoki uning qiymatini olish hisobidan belgilangan tartibda begonalashtirilishi mumkin. Bunda ulush qiymati investitsiya loyihasini amalga oshirishda ishtirok etish huquqining auksion savdolarida shakllangan bahosidan kam boʻlmasligi kerak. 19. Auksion savdolarida ishtirok etuvchi talabgorlar auksion savdolarida qatnashish uchun investitsiya loyihasini amalga oshirishda ishtirok etish huquqining boshlangʻich qiymatining kamida 10 foizini zakalat puli sifatida keyinchalik Investitsiya kompaniyasi tomonidan ochiladigan alohida hisobvaraqqa “E-auksion” elektron savdo platformasi operatori xizmat haqini chegirgan holda oʻtkazish uchun “E-auksion” elektron savdo platformasi operatoriga oʻtkazadi. Bunda: mazkur toʻlangan mablagʻlar ushbu Nizomning 10-bandiga muvofiq bir oy ichida toʻlanishi belgilangan, auksion savdolarida shakllangan narxning 35 foizini toʻlashda hamda oddiy shirkat shartnomasiga muvofiq auksion gʻolibi hissasini shakllantirishda hisobga olinadi; auksion gʻolibi tomonidan toʻlanadigan toʻlovlar oddiy shirkat shartnomasida belgilangan alohida hisobvaraqqa oʻtkaziladi. 20. Auksion gʻolibi tomonidan toʻlanadigan mablagʻlar (“E-auksion” elektron savdo platformasi operatori xizmat haqi bundan mustasno) oddiy shirkat shartnomasida belgilangan investitsiya loyihasini moliyalashtirish uchun ishlatiladi va uning hissasi sifatida hisobga olinadi. Bunda Investitsiya kompaniyasining hissasi qiymati investitsiya loyihasini amalga oshirishda ishtirok etish huquqining auksion savdolarida shakllangan narxi miqdorida belgilanadi. 21. Koʻchmas mulk qurilishi boʻyicha xarajat va daromadlarning hisobi alohida yuritiladi va loyiha natijasida yer uchastkasiga boʻlgan ijara huquqining qiymati toʻlangandan soʻng olingan sof foyda yoki uning bir qismi oddiy shirkat shartnomasida belgilangan tartibda taqsimlanadi. Bunda sof foyda taqsimoti mutanosib ravishda loyiha ishtirokchilarining ulushidan kelib chiqib hisob-kitob qilinishi mumkin. 22. Oddiy shirkat shartnomasi shartlari investor tomonidan bajarilmagan taqdirda, investor tomonidan kiritilgan mablagʻlar qaytarilmaydi. 23. Investitsiya loyihasi boʻyicha xarajat va daromadlarning hisobi alohida yuritiladi va auksion gʻolibi tomonidan toʻlovlar toʻliq toʻlangandan soʻng olingan sof foyda oddiy shirkat shartnomasida belgilangan tartibda taqsimlanadi. 24. Investitsiya loyihasini amalga oshirishda auksion gʻolibi tomonidan oʻz hissasi (ulushi) toʻliq toʻlangandan soʻng hissaning (ulushning) bozor qiymatidan kelib chiqib, tomonlar kelishuviga koʻra ularning biri yoki ikkalasining qoʻshimcha mablagʻlari hisobidan investitsiya loyihasidagi tomonlarning hissalari (ulushlari) miqdori oʻzgarishi mumkin. 25. Ushbu Nizomda masalalar boʻyicha kelib chiqadigan nizolar qonunchilik hujjatlariga muvofiq hal etiladi. 26. Ushbu Nizom talablari buzilishida aybdor boʻlgan shaxslar qonunchilik hujjatlariga muvofiq javob beradi. 1. Mazkur Nizom Qoraqalpogʻiston Respublikasi, viloyatlar va Toshkent shahrida muhandislik-kommunikatsiya tarmoqlari va transport infratuzilmasini yaratish xarajatlarining bir qismini shaharsozlik faoliyati obyektini (budjet tizimi budjetlari hisobidan moliyalashtiriladigan obyektlar va yakka tartibdagi uy-joylar bundan mustasno) qurish yoki rekonstruksiya qilishni loyihalashtirish uchun arxitektura-rejalashtirish topshirigʻini (keyingi oʻrinlarda — ART) ishlab chiqish boʻyicha toʻlov qiymatiga kiritish (keyingi oʻrinlarda — yigʻim) tartibini belgilaydi. 2. Ushbu Nizomda quyidagi asosiy tushunchalardan foydalaniladi: muhandislik-kommunikatsiya tarmoqlari — elektr uzatish tarmoqlari, aloqa liniyalari, tabiiy gaz, ichimlik suvi, issiqlik taʼminoti va oqova suv quvurlari, temir yoʻl liniyalari, avtomobil yoʻllari, kanallar, kollektor-drenaj tarmoqlari va shu kabi boshqa inshootlar; transport infratuzilmasi — yoʻlovchi va yuk tashuvchi, shuningdek, ushbu tashuvlarni amalga oshiruvchi hamda ularga xizmat koʻrsatuvchi barcha soha va tarmoqlar majmuasi; ariza beruvchi — ART olish uchun qonunchilik hujjatlariga muvofiq belgilangan tartibda murojaat qilgan yuridik va jismoniy shaxs yoki uning buyurtmasiga (shartnomaga asosan) muvofiq loyiha tashkiloti; jamgʻarma — Qoraqalpogʻiston Respublikasi Vazirlar Kengashi va viloyatlar hokimliklari huzuridagi Tadbirkorlik infratuzilmasini rivojlantirish jamgʻarmalari, Samarqand viloyatini rivojlantirish jamgʻarmasi va Toshkent shahrini rivojlantirish jamgʻarmasi; investitsiya kompaniyasi — Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari taʼsischiligidagi “Invest kompaniyasi” aksiyadorlik jamiyati. 3. Qoraqalpogʻiston Respublikasi, viloyatlar va Toshkent shahrida muhandislik-kommunikatsiya tarmoqlari va transport infratuzilmasini yaratish xarajatlarining bir qismi shaharsozlik faoliyati obyektini qurish yoki rekonstruksiya qilishni loyihalashtirish uchun arxitektura-rejalashtirish topshirigʻini ishlab chiqish boʻyicha toʻlov qiymatiga ushbu Nizomga 1-ilovada keltirilgan sxemaga muvofiq kiritiladi. 4. Yigʻim toʻliq hajmda Jamgʻarmaga oʻtkaziladi va Investitsiya kompaniyasi tomonidan quyidagi tadbirlarni moliyalashtirish maqsadlariga yoʻnaltiriladi: Investitsiya kompaniyasi tomonidan, shu jumladan, investorlar ishtirokida investitsiya loyihalari, davlat-xususiy sheriklik loyihalari, Qoraqalpogʻiston Respublikasi, viloyatlar va Toshkent shahri infratuzilmasini rivojlantirish bilan bogʻliq istiqbolli loyihalarni amalga oshirish; Qoraqalpogʻiston Respublikasi, viloyatlar va Toshkent shahrining alohida hududlarini rivojlantirish va renovatsiya dasturlari, master-reja va quriladigan obyektlarning loyiha hujjatlarini ishlab chiqish; iqtisodiyot tarmoqlari va ijtimoiy soha obyektlarini qurish, rekonstruksiya qilish, mukammal taʼmirlash va jihozlash; hududlarni obodonlashtirish va koʻkalamzorlashtirish; renovatsiya dasturlarini amalga oshirish; davlat uy-joy dasturlarida koʻzda tutilgan massivlar, shuningdek, maxsus iqtisodiy zonalar, kichik sanoat zonalari, yoshlar sanoat va tadbirkorlik zonalarini tashqi muhandislik-kommunikatsiya tarmoqlari (ichimlik suvi va oqova suv, elektr energiyasi, tabiiy gaz tarmoqlari va avtomobil yoʻli) bilan taʼminlash; qiymati 200 milliard soʻmdan oshadigan, investorning oʻz mablagʻlari ulushi 25 foizdan kam boʻlmagan, investitsiya dasturlariga kiritilgan loyihalar, shuningdek, xalqaro va respublika ahamiyatidagi avtomobil yoʻllari boʻyidagi yaxlit yer maydonlarida tashkil etiladigan yoʻlboʻyi infratuzilma obyektlarini tashqi muhandislik-kommunikatsiya tarmoqlari bilan taʼminlash; Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklarining budjet ssudalarini, tijorat banklaridan jalb qilingan kreditlarni, jismoniy va yuridik shaxslarga yetkazilgan mulkiy va maʼnaviy zararlarni qoplashga hamda shahar va tumanlarni ijtimoiy-iqtisodiy rivojlantirishga oid tadbirlarini moliyalashtirish; qonunchilik hujjatlariga zid boʻlmagan, Investitsiya kompaniyasi faoliyati bilan bogʻliq boshqa xarajatlarni amalga oshirish. 5. Yigʻim quyidagi miqdorda undiriladi: jami qurilish hajmining har bir kub metri uchun bazaviy hisoblash miqdorining 1 baravari miqdorida; obyektlarning qavatlar soni belgilangan parametrlardan oshirilganda qoʻshimcha qurilish hajmining har bir kub metri uchun bazaviy hisoblash miqdorining 0,5 baravaridan 1 baravari miqdorida. Ushbu yigʻim miqdoriga nisbatan tegishli Qoraqalpogʻiston Respublikasi Joʻqorgʻi Kengesi, xalq deputatlari viloyatlar va Toshkent shahar Kengashlari qarori asosida mazkur Nizomga 2-ilovada keltirilgan Qoraqalpogʻiston Respublikasi, viloyatlar va Toshkent shahrida muhandislik-kommunikatsiya tarmoqlari va transport infratuzilmasini yaratish xarajatlarining bir qismi uchun toʻlov miqdorini hisoblashning namunaviy mexanizmiga muvofiq shaklda 0,01 dan 1,5 gacha kamaytiruvchi yoki oshiruvchi koeffitsiyentlar qoʻllanishi mumkin. 6. ART Vazirlar Mahkamasining 2022-yil 20-apreldagi 200-son qarori bilan tasdiqlangan Arxitektura-rejalashtirish topshirigʻini ishlab chiqish boʻyicha davlat xizmatlari koʻrsatishning maʼmuriy reglamentiga muvofiq beriladi. 7. Ariza beruvchining arizasi Qoraqalpogʻiston Respublikasi Qurilish va uy-joy kommunal xoʻjaligi vazirligi, viloyatlar Qurilish va uy-joy kommunal xoʻjaligi bosh boshqarmalari hamda Toshkent shahar Qurilish bosh boshqarmasi tomonidan qonunchilik hujjatlarida belgilangan tartibda koʻrib chiqilganidan soʻng ARTni ishlab chiqishning qiymati koʻrsatilgan invoys bilan birgalikda: ariza beruvchiga — Investitsiya kompaniyasiga ART berilishi maʼqullanganligi haqidagi xabarnoma (keyingi oʻrinlarda — xabarnoma) yigʻim miqdori koʻrsatilgan holda yuboriladi; boshqa ariza beruvchiga xabarnoma, Investitsiya kompaniyasi va ariza beruvchi oʻrtasida imzolanishi nazarda tutilgan yigʻim miqdorini toʻlash toʻgʻrisidagi shartnoma loyihasi (keyingi oʻrinlarda — shartnoma) yuboriladi. 8. Ariza beruvchi xabarnomaga javob berishda shartnomaga muvofiq yigʻim summasini bir yoʻla yoki boʻlib-boʻlib toʻlash mexanizmini tanlaydi. Shartnoma Investitsiya kompaniyasi va ariza beruvchi oʻrtasida imzolanadi va yigʻim miqdori toʻliq toʻlanguniga qadar amal qiladi. 9. Ariza beruvchiga ART qonunchilik hujjatlariga muvofiq belgilangan tartibda beriladi. 10. Ariza beruvchi qonunchilik hujjatlariga muvofiq belgilangan tartibda loyiha-smeta hujjatlarini ishlab chiqadi va kelishadi. 11. Yigʻim miqdori qonunchilik hujjatlariga muvofiq belgilangan tartibda olingan loyiha-smeta hujjatlari ekspertiza xulosasi natijasiga muvofiq hisoblanadi. 12. Yigʻim miqdori aniqlangandan soʻng 2 ikki ish kunida ariza beruvchi — Investitsiya kompaniyasi mustaqil ravishda yoki shaharsozlik faoliyati obyektini qurish yoki rekonstruksiya qilish loyihasi yuzasidan jalb qilingan investor bilan birgalikda yigʻimni toʻlash reja-grafigini tasdiqlaydi va ushbu reja-grafik asosida yigʻim miqdorining 20 foizi miqdorini oldindan toʻlanishini taʼminlaydi (“Yangi Oʻzbekiston” massivlari bundan mustasno); 13. Ariza beruvchi shartnomani yigʻim miqdorining 20 foizi miqdoridagi oldindan toʻlovni toʻlagan holda, imzolaydi va yigʻimning qolgan 80 foiz miqdorini shartnomaga muvofiq reja-grafik asosida (“Yangi Oʻzbekiston” massivlari bundan mustasno) toʻlanishini taʼminlaydi. 14. Mazkur Nizom talablarini buzgan shaxslar qonunchilik hujjatlariga muvofiq javob beradi. BosqichlarSubyektlarAmalga oshiriladigan tadbirlarBajarish muddatlari1-bosqichAriza beruvchiARTni olish uchun Vazirlar Mahkamasining 2022-yil 20-apreldagi 200-son qarori bilan tasdiqlangan Arxitektura-rejalashtirish topshirigʻini ishlab chiqish boʻyicha davlat xizmatlari koʻrsatishning maʼmuriy reglamentiga muvofiq belgilangan tartibda murojaat qiladi.Oʻz xohishiga koʻra2-bosqichQurilish va uy-joy kommunal xoʻjaligi bosh boshqarmasiInvoys bilan birgalikda:ariza beruvchiga yigʻim miqdori koʻrsatilgan xabarnoma yuboradi;ariza beruvchiga yigʻim miqdorini toʻlash toʻgʻrisidagi shartnoma loyihasini yuboradi.3 ish kuni mobaynida3-bosqichAriza beruvchiXabarnomaga javob berishda shartnomaga muvofiq yigʻim summasini bir yoʻla yoki boʻlib-boʻlib toʻlash mexanizmini tanlaydi va shartnomani imzolaydi.Bir oy muddatda4-bosqichQurilish va uy-joy kommunal xoʻjaligi bosh boshqarmasiQonunchilik hujjatlariga muvofiq tartibda ARTni ariza beruvchiga beradi.Belgilangan muddatlarda5-bosqichAriza beruvchi1. Qonunchilik hujjatlariga muvofiq belgilangan tartibda loyiha-smeta hujjatlarini ishlab chiqib, kelishadi va ekspertizadan oʻtkazadi.Belgilangan muddatlarda2. Yigʻim miqdori aniqlangandan soʻng:ariza beruvchi mustaqil ravishda yoki shaharsozlik faoliyati obyektini qurish yoki rekonstruksiya qilish loyihasi yuzasidan jalb qilingan investor bilan birgalikda yigʻimni toʻlash reja-grafigini tasdiqlaydi va ushbu reja-grafik asosida yigʻim miqdorining 20 foizi miqdori oldindan toʻlanishini taʼminlaydi (“Yangi Oʻzbekiston” massivlari bundan mustasno);2 ish kunida6-bosqichAriza beruvchiariza beruvchi shartnomani yigʻim miqdorining 20 foizini oldindan toʻlagan holda, imzolaydi va yigʻimning qolgan 80 foiz miqdorini shartnomaga muvofiq reja-grafik asosida (“Yangi Oʻzbekiston” massivlari bundan mustasno) toʻlanishini taʼminlaydi.shartnomada belgilangan muddatlarda 1. Muhandislik-kommunikatsiya tarmoqlari va transport infratuzilmasini yaratish xarajatlarining bir qismi uchun toʻlov miqdori quyidagi formula bilan aniqlanadi: Bunda: Ti — Qoraqalpogʻiston Respublikasi, viloyatlar va Toshkent shahri muhandislik-kommunikatsiya tarmoqlari va transport infratuzilmasini yaratish xarajatlarining bir qismi; Bh — bazaviy hisoblash miqdorining bir baravari; Hb — binoning umumiy hajmi; Hyu — ruxsat etilgan qavatlar sonidan yuqori boʻlgan bino hajmi; Ha — binoning avtoturargoh qismi umumiy hajmi; Ht — binoning texnik qavatlari, inshootlar va xonalar qismi umumiy hajmi; Hu — turar joy binosining umumiy foydalanishdagi qismi umumiy hajmi; Kt — qurilish turi; Ko — obyekt turi; Kz — hududiy zonalar koeffitsiyentlari; Kj — obyekt joylashuvi. 2. Yigʻim miqdorini kamaytiruvchi yoki oshiruvchi koeffitsiyentlar quyidagi jadvalga muvofiq hisoblanadi. I.Qurilish turi (Kt)Koeffitsiyent1.Yangi qurilish (rivojlanish)12.Renovatsiya 0,53.Obyektni rekonstruksiya qilish0,85II.Obyekt turi (Ko)1.Ijtimoiy xususiy obyektlar (oʻquv markazlari, xususiy tibbiyot muassasalari va boshqalar)0,82.Davlat ulushi 50 (ellik) foizdan ortiq boʻlgan davlat va (yoki) munitsipal mulk negizida davlat va (yoki) mulk ishtirokchisi tomonidan, shu jumladan, hamkorlikda butun mulkiy kompleks miqyosida amalga oshiriladigan investitsiya loyihalari doirasidagi qurilish (rekonstruksiya qilish) obyektlari.0,53.Sanoat maqsadlarida foydalaniladigan binolarni (ishlab chiqarish binolari, omborxonalar, sanoat-sinov laboratoriyalari binolari va shu kabilar) qurishga har bir qavati uchun 3 (uch) metr balandlikdan oshmagan oʻlchamda0,54.Boshqa obyektlar1III.Hududiy zonalar koeffitsiyentlari (Kz)1.aholisi 1 mln kishidan ortiq shaharlarda1-2*2.aholisi 500 ming kishidan 1 mln kishigacha shaharlarda0,53.aholisi 250 mingdan 500 ming kishigacha shaharda0,24.aholisi 100 mingdan 250 ming kishigacha shaharda0,15.aholisi 100 ming kishigacha boʻlgan shaharlarda,shuningdek, boshqa aholi punktlarida0,05IV.Obyekt joylashuvi (Kj)1.Markaziy qatnov koʻchalaridan boshqa hududlarda joylashgan bino a inshootlar0,6 1. Mazkur Nizom Qoraqalpogʻiston Respublikasi va viloyatlarda qiymati 1 million AQSH dollarigacha, Toshkent shahrida esa qiymati 5 million AQSH dollarigacha ekvivalentdagi loyihalarni tijorat maqsadida foydalanish imkoni mavjud boʻlgan davlat-xususiy sheriklik shartlarida amalga oshirishning soddalashtirilgan tartibini belgilaydi. 2. Mazkur Nizomda quyidagi asosiy tushunchalardan foydalaniladi: davlat-xususiy sheriklik (keyingi oʻrinlarda — DXSH) — davlat sherigi va xususiy sherikning muayyan muddatga yuridik jihatdan rasmiylashtirilgan, DXSH loyihasini amalga oshirish uchun oʻz resurslarini birlashtirishga asoslangan hamkorligi; DXSH bitimini tuzish huquqining boshlangʻich qiymati — DXSH obyektining yer soligʻi stavkasiga teng qiymati hamda loyiha hujjatlarini tayyorlash, baholash va ularni rasmiylashtirish bilan bogʻliq xarajatlar qiymati yigʻindisi; DXSH loyihasi — iqtisodiy, ijtimoiy va infratuzilma vazifalarini hal etishga qaratilgan, xususiy investitsiyalarni jalb etish va (yoki) ilgʻor boshqaruv tajribasini joriy etish asosida soddalashtirilgan tartibda amalga oshiriladigan tadbirlar majmui; DXSH obyekti — mazkur Nizomda 1-ilovada belgilangan obyektlar negizida loyihalashtirilishi, qurilishi, barpo etilishi, yetkazib berilishi, moliyalashtirilishi, rekonstruksiya qilinishi, modernizatsiya qilinishi, foydalanilishi va xizmat koʻrsatilishi DXSH loyihasini roʻyobga chiqarish doirasida amalga oshiriladigan mol-mulk, mulkiy komplekslar, ijtimoiy infratuzilma, yer uchastkalari, shuningdek, DXSH loyihasini amalga oshirish jarayonida joriy etilishi lozim boʻlgan ishlar (xizmatlar) va innovatsiyalar; davlat sherigi — Qoraqalpogʻiston Respublikasi va viloyatlarda qiymati 1 million AQSH dollarigacha, Toshkent shahrida esa qiymati 5 million AQSH dollarigacha ekvivalentdagi loyihalarni davlat-xususiy sheriklik shartlarida amalga oshirish vakolati berilgan “Invest kompaniya” aksiyadorlik jamiyati (keyingi oʻrinlarda — Investitsiya kompaniyasi); operator — savdo platformasida elektron onlayn-auksionni (keyingi oʻrinlarda — auksion savdolari) tashkil etish hamda oʻtkazish vakolati berilgan “Elektron onlayn-auksionlarni tashkil etish” aksiyadorlik jamiyati; xususiy sherik — Oʻzbekiston Respublikasining yoki chet davlatning qonunchiligiga muvofiq roʻyxatdan oʻtkazilgan, davlat sherigi bilan davlat-xususiy sheriklik toʻgʻrisida bitim tuzgan yakka tartibdagi tadbirkor, yuridik shaxs yoki yuridik shaxslarning birlashmasi. 3. Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari Investitsiya kompaniyasi taklifi asosida tegishli Qoraqalpogʻiston Respublikasi Joʻqorgʻi Kengesi, xalq deputatlari viloyatlar va Toshkent shahar Kengashlari, xalq deputatlari tuman (shahar) Kengashlarida hamda jamoatchilik bilan ochiq muhokama qilgan holda Qoraqalpogʻiston Respublikasi, viloyatlar va Toshkent shahrida amalga oshiriladigan davlat-xususiy sheriklik loyihalarining manzilli roʻyxatini tasdiqlash uchun Vazirlar Mahkamasiga kiritib boradi. 4. Qoraqalpogʻiston Respublikasi, viloyatlar va Toshkent shahrida DXSH loyihasi soddalashtirilgan tartibda mazkur Nizomga 2-ilovadagi sxemaga muvofiq amalga oshiriladi. 5. Xususiy sherikka DXSH bitimi muddati tugagandan soʻng DXSH obyekti Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklariga qaytarish sharti bilan uzoq muddatli ijara huquqi asosida 10 yilgacha beriladi. 6. Turizm koʻchalarini soddalashtirilgan tartibda DXSH loyihalari orqali barpo etish tartibi Qoraqalpogʻiston Respublikasi Joʻqorgʻi Kengesi, xalq deputatlari viloyatlar va Toshkent shahar Kengashlari tomonidan belgilanadi. DXSH toʻgʻrisidagi bitim amalda boʻlgan davrda xususiy sherik tomonidan yangi qurilgan (barpo etilgan) va oʻrnatilgan (joylashtirilgan) obyektlar DXSH mol-mulki hisoblanadi. Bunda: xususiy sherik ushbu mulkni tasarruf etish huquqisiz uchinchi shaxslarga ijaraga berishi va (yoki) undan qonunchilikda belgilangan boshqacha usullarda foydalanishi mumkin; DXSH toʻgʻrisidagi bitimning amal qilish muddati tugaganda yoki muddatidan avval bekor qilinganda qurilgan (barpo etilgan) DXSH mol-mulki davlat sherigiga oʻtkaziladi; DXSH asosida tashkil etilgan turizm koʻchasidagi tadbirkorlarga tutash hududlar va umumiy foydalanishdagi hududlarni ijaraga berish boʻyicha hamda mavsumiy tadbirlar tashkil etilishi munosabati bilan koʻchma qurilmalarni bir marta joylashtirish boʻyicha toʻlovlarning miqdori davlat sherigi bilan kelishilgan holda xususiy sherik tomonidan belgilanadi. Bunda: toʻlovlar toʻliq xususiy sherikka yoʻnaltiriladi; ijaraga beriladigan umumiy foydalanishdagi hududlarning umumiy maydoni xususiy sherikka berilgan yer maydonining oʻn foizidan koʻp boʻlishi mumkin emas. DXSH asosida tashkil etilgan turizm koʻchasida event (festivallar) va mavsumiy tadbirlar tegishli hududiy hokimlik bilan kelishilgan holda amalga oshiriladi. DXSH asosida tashkil etilgan turizm koʻchasidagi avtomobil yoʻllarini taʼmirlash xususiy sherik zimmasiga yuklanmaydi hamda ushbu ishlar davlat sherigining loyihadagi ulushi sifatida budjet mablagʻlari hamda boshqa manbalar hisobidan moliyalashtiriladi. 7. DXSH bitimini tuzish huquqining boshlangʻich qiymati Investitsiya kompaniyasi tomonidan mazkur Nizomga asosan belgilanadi. 8. DXSH bitimida nazarda tutilmagan hamda qiymati 1 million AQSH dollari ekvivalentidan ortiq boʻlgan loyihalarni ushbu Nizomda nazarda tutilgan soddalashtirilgan tartibda savdoga chiqarishga yoʻl qoʻyilmaydi. 9. Qoraqalpogʻiston Respublikasi va viloyatlarda qiymati 1 million AQSH dollarigacha, Toshkent shahrida esa qiymati 5 million AQSH dollarigacha ekvivalentdagi DXSH loyihasini amalga oshirish uchun uning konsepsiyasi va loyihani baholash hujjatini ishlab chiqish talab etilmaydi. 10. DXSH loyihasi mazkur Nizomga 3-ilovaga muvofiq namunaviy shakl asosida Investitsiya kompaniyasi tomonidan tasdiqlangan shartlarda amalga oshiriladi. Bunda: DXSH loyihasini amalga oshirishda kapital qurilmalar qurmaslik, muhandislik tarmoqlariga zarar yetkazmaslik va obyektlar faoliyatiga toʻsqinlik qilmaslik shartlari koʻzda tutilishi shart; Investitsiya kompaniyasi DXSH loyihasini amalga oshirish boʻyicha shartlarni Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari hamda tuman (shahar) hokimliklari, tegishli tashkilotlar va DXSH obyektining balansda saqlovchilari bilan kelishgan holda tasdiqlaydi. 11. DXSH loyihasini: yer ostida muhandislik tarmoqlari oʻtgan yoki tashqi muhandislik tarmoqlari muhofaza zonasida joylashgan hududlarda kapital qurilmalar qurmaslik, muhandislik tarmoqlariga zarar yetkazmaslik va obyektlar faoliyatiga toʻsqinlik qilmaslik shartlari bilan hamda loyihani vakolatli organlar bilan kelishgan holda; vakolatli organlar bilan kelishilgan taqdirda, kanal va ochiq kollektorlarning qirgʻoq hududlari muhofaza zonasidan 5 metrgacha masofani saqlagan holda amalga oshirishga ruxsat etiladi. 12. Investitsiya kompaniyasi tomonidan DXSH bitimi loyihasi tayyorlanadi. 13. DXSH bitimida quyidagilar nazarda tutiladi: DXSH bitimining taraflari toʻgʻrisidagi maʼlumotlar; DXSH bitimining predmeti; taraflarning huquqlari, majburiyatlari va javobgarligi; Investitsiya kompaniyasi va xususiy sherik oʻrtasida xavf-xatarlarning taqsimlanishi; DXSH obyektining texnik-iqtisodiy koʻrsatkichlarga oid umumiy parametrlari va samaradorlik boʻyicha talablar, shu jumladan, DXSH bitimiga muvofiq oʻtkazilgan yoki loyihalashtirilishi, qurilishi, barpo etilishi, moliyalashtirilishi, rekonstruksiya qilinishi, foydalanilishi va (yoki) xizmat koʻrsatilishi lozim boʻlgan boshqa DXSH obyektlarining tavsifi, ulardan foydalanish maqsadlari va muddatlari; DXSH loyihasi bilan bogʻliq boʻlgan ishlarni bajarish (xizmatlar koʻrsatish) muddatlari va tartibi; taraflarning tegishli infratuzilmaga nisbatan va DXSH loyihasi boʻyicha huquqlari, shuningdek, ularni boshqa shaxsga oʻtkazish tartibi; DXSH loyihasini amalga oshirish uchun talab etiladigan DXSH obyektlarini xususiy sherikka berish tartib-taomili va boshqa shartlari; xususiy sherik tomonidan tovarlarga, bajariladigan ishlarga, koʻrsatiladigan xizmatlarga doir narxlarni, tariflarni belgilash va ularni oʻzgartirish shartlari; taraflarning oʻz majburiyatlari bajarilishini taʼminlash usullari, miqdorlari va muddatlari; DXSH bitimining muddati va ushbu muddatni belgilash tartibi; haq toʻlash, erkin foydalanish uchun toʻlov, foydalanganlik uchun toʻlov, xususiy sherikning Investitsiya kompaniyasiga toʻlovi va/yoki boshqa toʻlovlarning shakllari, miqdorlari, muddatlari, shartlari, ularni toʻlash tartibi, shu jumladan, DXSH loyihasi amalga oshirilishi munosabati bilan daromadlarning (foydaning) taqsimlanishi; DXSH bitimiga oʻzgartirish va qoʻshimchalar kiritish tartibi; DXSH bitimini tugatish asoslari, tartibi va shartlari, muddatidan oldin tugatilganlik uchun toʻlov miqdori va tartibi; DXSH loyihasining amalga oshirilishini monitoring va nazorat qilish tartibi; DXSH loyihasini sugʻurta qilish boʻyicha majburiyatlar; DXSH loyihasi doirasida loyiha hujjatlarini ishlab chiqish boʻyicha majburiyatlar; taraflarning DXSH bitimiga doir majburiyatlarni buzganlik uchun javobgarligi; nizolarni hal etish tartibi; Oʻzbekiston Respublikasida xodimlarni ishga olish va mehnatdan foydalanishga nisbatan qoʻllanadigan shartlar toʻgʻrisidagi ishontirishlar va kafolatlar; xususiy sherikning ulushlariga egalik qilishga nisbatan talablar va xususiy sherikning hamda uning affillangan shaxslarining mol-mulkiga nisbatan boshqa mulkiy huquqlar; maxfiylik; atamalar va ularga doir tushuntirishlar; amaldagi qonunchilik hujjatlariga muvofiq boshqa maʼlumotlar. 14. Investitsiya kompaniyasi DXSH bitimini tuzish huquqini barcha hujjatlar rasmiylashtirilgandan soʻng “E-auksion” elektron savdo platformasining onlayn auksion savdosiga chiqarishga buyurtma beradi. Bunda “E-auksion” elektron savdo platformasiga yuklash uchun quyidagi hujjatlar operatorga taqdim etiladi: DXSH loyihasi shartlari; DXSH bitimini tuzish huquqining boshlangʻich qiymati boʻyicha Investitsiya kompaniyasining hisoboti; Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari bilan kelishilgan DXSH bitimi loyihasi Investitsiya kompaniyasi tomonidan elektron raqamli imzo bilan tasdiqlangan holda; mavjud boʻlganda loyiha hujjatlari. 15. DXSH bitimini tuzish huquqini savdoga chiqarishda quyidagilar koʻrsatiladi: DXSH obyekti toʻgʻrisida maʼlumot va uning joylashuvi (lokatsiyasi); DXSH loyihasi qiymati; DXSH bitimini tuzish huquqining boshlangʻich qiymati va uni toʻlash muddatlari; DXSH loyihasini amalga oshirish shartlari; Investitsiya kompaniyasi belgilagan auditorlik tashkiloti tomonidan DXSH loyihasini amalga oshirish jarayonining auditdan oʻtkazilishi; “E-auksion” elektron savdo platformasi operatori xizmatiga toʻlovlarning auksion savdolari gʻolibi tomonidan toʻlanishi. Bunda auksion savdolarida shakllangan DXSH bitimini tuzish huquqi narxining 35 foizi bir oy ichida, qolgan qismi teng ulushlarda oʻn ikki oy davomida toʻlanadi. 16. Auksion savdolari natijalari boʻyicha DXSH bitimini tuzish huquqini realizatsiya qilishdan tushgan mablagʻlar Investitsiya kompaniyasi tomonidan Qoraqalpogʻiston Respublikasi Vazirlar Kengashi va viloyatlar hokimliklari huzuridagi Tadbirkorlik infratuzilmasini rivojlantirish jamgʻarmalari, Samarqand viloyatini rivojlantirish jamgʻarmasi va Toshkent shahrini rivojlantirish jamgʻarmasiga yoʻnaltiriladi. Bunda ikki marta savdo natijasiga koʻra davlat-xususiy sherik aniqlanmasa, boshlangʻich narx 50 foizga pasaytirilgan holda Investitsiya kompaniyasi tomonidan mazkur nizomda belgilangan tartibda qayta auksion savdolariga chiqariladi. 17. DXSH loyihasi boʻyicha auksion savdosini oʻtkazishning ushbu Nizom bilan tartibga solinmagan qismi Vazirlar Mahkamasining 2022-yil 12-yanvardagi 18-son qarori bilan tasdiqlangan “E-auksion” elektron savdo platformasida elektron onlayn-auksion va tanlovlarni tashkil etish hamda oʻtkazish tartibiga muvofiq amalga oshiriladi. 18. Savdo natijalariga koʻra auksion savdolari gʻolibi deb topilgan shaxsga Investitsiya kompaniyasi tomonidan bir tomonlama qoʻshimcha majburiyatlarni yuklashga yoʻl qoʻyilmaydi. 19. DXSH bitimi ikki tomonlama elektron raqamli imzo bilan tasdiqlangandan keyin uch kalendar kun mobaynida Investitsiya kompaniyasi rasmiy tartibda uch nusxadan iborat DXSH bitimining elektron va qogʻoz koʻrinishdagi nusxalarini vakolatli davlat organiga DXSH loyihalarining reyestriga kiritish uchun taqdim qiladi. 20. DXSH loyihasi reyestrga olingandan soʻng 5 ish kuni mobaynida Investitsiya kompaniyasining rasmiy veb-saytiga, shuningdek, Oʻzbekiston Respublikasi ochiq maʼlumotlar portaliga (www.data.gov.uz) joylashtiriladi. 21. DXSH loyihasining reyestrida jamlangan maʼlumotlar va axborotlardan hech qanday toʻlovlarsiz foydalaniladi. 22. Investitsiya kompaniyasi DXSH loyihasi bajarilishi va DXSH bitimi shartlariga rioya etilishi nuqtai nazaridan monitoringni amalga oshiradi. 23. Investitsiya kompaniyasining zaruratga koʻra joylarda monitoring amalga oshirilishi uchun DXSH obyektiga kirishi va tegishli hujjatlardan foydalanishi taʼminlanadi. 24. Monitoring uchun Investitsiya kompaniyasi vazirlik, idora va konsalting kompaniyalaridan mutaxassislarni jalb qilish huquqiga ega. 25. Monitoring quyidagi maqsadlarda amalga oshiriladi: loyihani oʻz vaqtida va samarali amalga oshirishni taʼminlash; DXSH loyihasining moliyaviy-iqtisodiy samaradorligi koʻrsatkichlari bajarilishini oʻrganish; loyihani amalga oshirishning barcha bosqichlarida toʻsqinlik qilayotgan omillarni aniqlash va oʻrganish, bartaraf etish boʻyicha hamkorlikda tezkor choralar koʻrish; tasdiqlangan muddatlar va hajmlarga muvofiq ravishda loyihalarni oʻz vaqtida moliyalashtirishni taʼminlash ustidan nazorat oʻrnatish; DXSH loyihasi boʻyicha olingan majburiyatlar bajarilishini taʼminlash. 26. DXSH loyihasining amalga oshirilishi toʻgʻrisidagi hisobot Investitsiya kompaniyasiga xususiy sherik tomonidan imzolangan va tasdiqlangan holda har olti oyda taqdim etiladi. Bunda hisobot shakllari Investitsiya kompaniyasi tomonidan ishlab chiqiladi va tasdiqlanadi. 27. Xususiy sherik hisobotlarning oʻz vaqtida taqdim etilishi, toʻliqligi va haqqoniyligi uchun javobgardir. 28. Investitsiya kompaniyasi xususiy sherik tomonidan taqdim qilingan hisobotlarni umumlashtiradi hamda yakuni boʻyicha maʼlumotlarni Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklariga taqdim etadi. 29. DXSH loyihasini amalga oshirish toʻgʻrisidagi maʼlumotlar Investitsiya kompaniyasining rasmiy veb-saytida joylashtiriladi. 30. Mazkur Nizom talablari buzilishida aybdor boʻlgan shaxslar qonunchilik hujjatlariga muvofiq javob beradi. 1.Madaniyat va istirohat bogʻlari2.Xiyobonlar3.Sayilgohlar4.Bulvarlar5.Alleyalar6.Daryo, kanal va ochiq kollektorlarning qirgʻoq hududlari7.Koʻprik va yoʻl oʻtkazgichlar ostidagi hududlar8.Yerosti piyodalar oʻtish joylari9.Yoʻlning qatnov qismi orasidagi hududlar10.Avtoturargohlar11.Avtomobil yoʻllari12.Parkomatlar13.Boʻsh turgan yer uchastkalari14.Foydalanilmayotgan yoki kam quvvatda foydalanilayotgan bino va inshootlar15.Qurilishi tugallanmagan bino va inshootlar BosqichlarSubyektlarAmalga oshiriladigan tadbirlarBajarish muddatlari1-bosqichInvestitsiya kompaniyasi1. DXSH loyihasini amalga oshirish shartlarini ishlab chiqadi.2. Shartlarni belgilangan tartibda tasdiqlaydi.3. DXSH obyektining ijara huquqini baholash uchun baholash tashkilotini jalb qiladi.4. DXSH bitimi loyihasini tayyorlaydi.Zaruratga koʻra2-bosqichInvestitsiya kompaniyasiDXSH bitimini tuzish huquqini barcha hujjatlar ilova qilingan holda “E-auksion” elektron savdo platformasining elektron onlayn-auksion savdosiga (keyingi oʻrinlar — auksion savdosi) chiqarishga buyurtma beradi.Zaruratga koʻra3-bosqich“Elektron onlayn-auksionlarni tashkil etish” AJAuksion savdosi oʻtkazilishi toʻgʻrisidagi xabarnomani savdo platformasida eʼlon qiladi.Buyurtmani olgan kundan keyingi ish kunidan kechiktirmay4-bosqich“E-auksion” elektron savdo platformasida auksion savdolarini tashkil etadi va oʻtkazadi.30 kun muddatda5-bosqichTalabgorlar“E-auksion” elektron savdo platformasida auksion savdolarida ishtirok etish uchun takliflarni kiritadi.Belgilangan muddatda6-bosqich“Elektron onlayn-auksionlarni tashkil etish” AJAuksion savdosi gʻolibini aniqlaydi va tegishli bayonnoma bilan rasmiylashtiradi.Auksion savdosi eʼloni tugagandan keyingi ish kunidan kechiktirmay7-bosqichInvestitsiya kompaniyasi1. DXSH loyihalari boʻyicha DXSH bitimini reyestrga kiritadi.3 ish kuni mobaynida2. DXSH loyihasi bajarilishini va DXSH bitimi shartlariga rioya etilishini monitoring qiladi.Zaruratga koʻra8-bosqichXususiy sherikDXSH loyihasining amalga oshirilishi toʻgʻrisidagi hisobotni Investitsiya kompaniyasiga taqdim qiladi.Har 6 oyda9-bosqichInvestitsiya kompaniyasiXususiy sherik tomonidan taqdim qilingan hisobotlarni umumlashtiradi hamda yakuni boʻyicha maʼlumotlarni tegishliligiga koʻra Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklariga taqdim etadi. “TASDIQLAYMAN”“_________ Invest kompaniyasi” aksiyadorlik jamiyati boshqaruvi raisi_______________________(Imzo)(F.I.O)20__ yil “___” __________Davlat-xususiy sheriklik loyihasini amalga oshirish shartlariningNAMUNAVIY SHAKLII. Loyiha tavsifiLoyihaning nomi_________________________________________________________________________Tarmoq nomi_____________________________________________________________________________Loyiha turi_____________________________________________________________________________Loyiha amalga oshiriladiganjoy (manzil)______________________________________________________________________________________________________________________________________________________________________II. Dastlabki tanlov natijalariDXSH loyihasi haqida maʼlumot va loyihani amalga oshirish uchun tasdiqlovchi hujjatlar1.2.3....III. DXSH loyihasining moliyaviy-iqtisodiy koʻrsatkichlari1.DXSH loyihasining “E-auksion” elektron savdo platformasida elektron onlayn-auksion savdosiga qoʻyiladigan boshlangʻich qiymatia) yer uchastkasini baholovchi tashkilot tomonidan baholangan boshlangʻich qiymat_______ ming soʻm, yoki_______ AQSH dollarib) ijaraga beriladigan mol-mulkning tasdiqlangan boshlangʻich ijara qiymati _______ ming soʻm, yoki_______ AQSH dollari2.DXSHning amal qilish muddati ___ yilAniq maʼlumot boʻlmasa, oraliq muddatni belgilang: 3-10 □ 11-20 □ 21-30 □ 31-49 □DXSH loyihasini amalga oshirish muddati ___ yilAniq maʼlumot boʻlmasa, oraliq muddatni belgilang:3-10 □ 11-20 □ 21-30 □ 31-49 □3.Loyihaga kiritiladigan investitsiya mablagʻlari_______ ming soʻm, yoki_______ AQSH dollariLoyihaning yillik ekspluatatsiya xarajatlari _______ ming soʻm, yoki_______ AQSH dollariIV. DXSH loyihasining asosiy samaradorlik (KPI) koʻrsatkichlari1.Yangi ish oʻrinlarini yaratish____ta2.Davlat budjeti mablagʻlarini iqtisod qilish____ mln soʻm3.Energiya (elektr, gaz, suv) sarfini tejash____ kVt ____ m34.Zamonaviy texnologiyalarni joriy qilish(batafsil maʼlumot)5.Innovatsiyalarni joriy qilish(batafsil maʼlumot)6.Boshqa koʻrsatkichlar(batafsil maʼlumot) 1. Mazkur Nizom Qoraqalpogʻiston Respublikasi, viloyatlar va Toshkent shahrida “Invest kompaniyasi” aksiyadorlik jamiyati (keyingi oʻrinlarda — Investitsiya kompaniyasi) tomonidan shaharsozlik renovatsiya loyihalarini amalga oshirish tartibini belgilaydi. 2. Mazkur Nizomda quyidagi asosiy tushunchalardan foydalaniladi: noturar joy — turar joylar sirasiga kirmaydigan, shu jumladan, turar joylarga tutash va (yoki) turar joyning tarkibiy qismi boʻlgan bino va inshootlar; shaharsozlik renovatsiyasi — aholi uchun qulay yashash muhitini shakllantirish, yer resurslaridan oqilona foydalanish, hududlarni kompleks ijtimoiy-iqtisodiy rivojlantirish maqsadida avariya holatidagi mavjud yaroqsiz deb topilgan, shu jumladan, ijtimoiy va muhandislik-transport infratuzilmalari eskirgan, ekspluatatsiya muddati oʻtgan, yaroqsiz holga kelgan turar va noturar joylarni hamda yaroqli turar va noturar joylarni zamonaviy talablarga muvofiq qayta qurish, kapital taʼmirlash, rekonstruksiya qilishga qaratilgan va amalga oshiriladigan intensiv qurilish tadbirlari majmui (keyingi oʻrinlarda — renovatsiya); shaharsozlik renovatsiya loyihasi — Investitsiya kompaniyasi tomonidan Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari hamda koʻchmas mulk mulkdorlari bilan kelishilgan holda, shu jumladan, hududlarda tashkil etiladigan texnik holatni aniqlash komissiyalari xulosalari asosida alohida yoki bir-biriga qoʻshni boʻlgan ikki va undan ortiq turar va noturar joylarda bosh rejaga asosan tabiatga zarar yetkazmagan holda amalga oshiriladigan loyihalar (keyingi oʻrinlarda — renovatsiya loyihasi). 3. Renovatsiya loyihasi Oʻzbekiston Respublikasi Prezidentining 2025-yil 21-fevraldagi PF-26-son Farmonida belgilangan talablarga muvofiq quyidagi asoslardan biri yoki barchasi mavjud boʻlgan taqdirda amalga oshiriladi: renovatsiya hududida joylashgan turar va noturar joy obyektlari eskirgan yoki yashash, foydalanish, ishlatish uchun yaroqsiz boʻlib, avariya holiga kelib qolganligi, hudud aholisining ijtimoiy hayotiga jiddiy taʼsir qiladigan holatlarning mavjudligi; Vazirlar Mahkamasining “Oʻzbekiston Respublikasining Uy-joy fondini davlat yoʻli bilan hisobga olish toʻgʻrisida” 2000-yil 20-yanvardagi 18-son qarorida nazarda tutilgan uyning yoki turar joyning texnik holatini aniqlash uchun tuziladigan komissiyalarning tegishli xulosalari mavjud boʻlganda; favqulodda holatlarda Favqulodda holat rejimini taʼminlash boʻyicha davlat komissiyasi xulosalari asosida renovatsiya loyihasini amalga oshirish maqsadga muvofiq deb topilgan taqdirda; Qoraqalpogʻiston Respublikasi, viloyatlar va Toshkent shahrida renovatsiya loyihalarini amalga oshirishga doir Oʻzbekiston Respublikasi Prezidentining Farmoni va qarorlari hamda Vazirlar Mahkamasining qarorlari qabul qilinganda; Aholi punktlarining tasdiqlangan bosh rejasi va batafsil rejalashtirish loyihalariga (master-rejalar) ga asosan renovatsiya loyihasini amalga oshirish nazarda tutilgan taqdirda. 4. Renovatsiya loyihasi quyidagi shartlar bajarilgan holda amalga oshiriladi: a) renovatsiya loyihasi amalga oshiriladigan renovatsiya hududining aniq chegarasi aholi punktlarining bosh rejalariga muvofiq Qoraqalpogʻiston Respublikasi Vazirlar Kengashi Raisi, viloyatlar va Toshkent shahri hokimlarining tegishli qarori bilan belgilanadi; b) renovatsiya loyihasi amalga oshiriladigan renovatsiya hududida qurilish zarur boʻlgan ijtimoiy infratuzilma obyektlari belgilanadi; v) Investitsiya kompaniyasi buyurtmasiga asosan Urbanizatsiya va uy-joy bozorini barqaror rivojlantirish milliy qoʻmitasi huzuridagi Kadastr agentligining Qoraqalpogʻiston Respublikasi, viloyatlar va Toshkent shahri boshqarmalari tomonidan renovatsiya loyihasi amalga oshiriladigan renovatsiya hududida yangi qurilish ishlari rejalashtirilayotgan yer uchastkalarining chegaralariga tuzatishlar kiritiladi; g) turar va (yoki) noturar joy obyekti buzilishi talab etilganda, ularning mulkdorlari roziligi mavjud boʻlgan taqdirda, buzilayotgan obyektlar oʻrniga ushbu obyektlar buzilayotgan hududdan qonunchilik hujjatlariga muvofiq belgilangan tartibda ularning maydonidan kam boʻlmagan maydon hajmida, ammo uning maydonidan 1,2 baravardan ortiq boʻlmagan hajmda notarial tartibda tasdiqlangan kelishuv bitimi asosida mutanosib turar va (yoki) noturar joy obyekti bilan begʻaraz taʼminlanadi yoxud mulkdorlarning xohishiga koʻra boshqa turdagi kompensatsiya toʻlanishi tartibi va muddatlari belgilanadi; d) renovatsiya hududidagi xonadonlar mulkdorlariga yangi qurilgan turar joylardagi xonadonlar berilayotganda, mazkur mulkdorlarga yangi xonadonlar topshirilgunga qadar ularning oila aʼzolari bilan birga vaqtincha yashashi uchun turar joy bilan taʼminlanadi yoki ijara haqi toʻlab beriladi; e) buzilishi talab etilgan turar va (yoki) noturar joy obyekti yuzasidan mulkdorlarning ipoteka majburiyatlari mavjud boʻlgan taqdirda, mulkdorlarga ushbu obyektlar buzilayotgan hududdan qonunchilik hujjatlariga muvofiq belgilangan tartibda notarial tartibda tasdiqlangan kelishuv bitimi asosida mutanosib ravishda taqdim etiladigan yangi turar va (yoki) noturar joy obyektiga nisbatan mulkdorlarning ushbu ipoteka majburiyatlari va shartlari oʻzgartirilmasdan saqlab qolinadi; j) renovatsiya loyihasi doirasida yangi quriladigan turar va noturar joylar egallagan maydon hajmining (avtoturargoh qismi va renovatsiya hududida joylashgan eskirgan uylardagi xonadonlar mulkdorlariga beriladigan xonadonlar maydoni bundan mustasno) har bir kub metri uchun tasdiqlangan miqdordagi toʻlovlar renovatsiya loyihasini amalga oshirishga doir tegishli investitsiya shartnomasida belgilangan muddatlarda toʻlanadi; z) zarurat mavjud boʻlgan taqdirda, turar joylar uy-joy fondidan chiqariladi; i) zarurat mavjud boʻlgan taqdirda, turar va noturar joylar ixtisosligi oʻzgartiriladi; k) renovatsiya loyihasi hududida mavjud maktabgacha taʼlim va umumiy oʻrta taʼlim maktablarida tarbiyalanayotgan bolalar hamda taʼlim olayotgan oʻquvchilar boshqa tegishli maktabgacha taʼlim va umumiy oʻrta taʼlim maktablariga navbatsiz joylashtiriladi; l) renovatsiya loyihasini amalga oshirish davrida hududdagi joylarni buzishda davlat oʻrmon fondiga kirmaydigan daraxtlar va butalarning qimmatbaho navlarini kesish, kundakov qilish, shikastlantirish yoki yoʻq qilishga yoʻl qoʻyilmaydi; m) renovatsiya loyihasi doirasida qurilish ishlarini amalga oshirish uchun tadbirkorlik subyektlariga mazkur bandga muvofiq renovatsiya hududida joylashgan turar va noturar joylarni quyidagilar asosida belgilangan tartibda buzishga ruxsat beriladi: ularning mulkdorlari bilan notarial tartibda imzolangan bitimlar; Vazirlar Mahkamasining “Oʻzbekiston Respublikasining Uy-joy fondini davlat yoʻli bilan hisobga olish toʻgʻrisida” 2000-yil 20-yanvardagi 18-son qarorida nazarda tutilgan uyning yoki turar joyning texnik holatini aniqlash uchun tuziladigan komissiyalarning tegishli xulosalari; sud qarori. 5. Renovatsiya loyihasi mazkur Nizomga ilovada keltirilgan Renovatsiya loyihasini amalga oshirish sxemasiga muvofiq amalga oshiriladi. 6. Aniq bir hududda renovatsiya loyihasini amalga oshirish boʻyicha investorlar tomonidan tashabbus tartibida tegishli takliflar kiritilgan taqdirda, istisno tariqasida, Investitsiya kompaniyasi yer uchastkasiga ijara huquqini berish uchun elektron onlayn-auksion savdolarini (keyingi oʻrinlarda — auksion savdolari) oʻtkazmasdan, eng yaxshi takliflarni tanlab olish orqali renovatsiya loyihasini amalga oshirish yuzasidan hamkorni tanlab olish vakolatiga ega. Renovatsiya loyihasini tashabbus qilish, tasdiqlash va auksion savdolariga chiqarish tartibi Qoraqalpogʻiston Respublikasi Joʻqorgʻi Kengesi, xalq deputatlari viloyatlar va Toshkent shahar Kengashlari tomonidan belgilanadi. Eng yaxshi takliflar asosida renovatsiya loyihasini amalga oshirish uchun hamkorni tanlab olish natijasida Investitsiya kompaniyasi va hamkor oʻrtasida tegishli investitsiya shartnomasi imzolanadi. 7. Renovatsiya loyihasini amalga oshirish boshlanishidan kamida bir oy oldin Investitsiya kompaniyasi: koʻchmas mulk obyektlariga boʻlgan huquqlarga doir tegishli yozuvlarni davlat reyestriga kiritish uchun Kadastr agentligi Davlat kadastrlari palatasining tegishli tuman filialiga; kommunal toʻlovlar boʻyicha qayta hisob-kitob qilish uchun kommunal xizmat koʻrsatish korxonalariga; uylarni saqlash xarajatlari yuzasidan majburiy badal va toʻlovlardan mulkdorlarning qarzdorligi boʻyicha qayta hisob-kitob qilish uchun koʻp kvartirali uylarni boshqarish organlariga; tegishli soliq va boshqa majburiy toʻlovlar boʻyicha qayta hisob-kitob qilish uchun soliq organlariga xabarnoma yuboradi. 8. Renovatsiya loyihasi hududida qurilish va (yoki) rekonstruksiya qilish ishlarini bajarish, qurilishi tugallangan obyektlarni foydalanishga qabul qilish va ularga boʻlgan huquqlarni belgilash qonunchilik hujjatlariga muvofiq amalga oshiriladi. 9. Renovatsiya loyihasini amalga oshiruvchi investor yoki Investitsiya kompaniyasi oʻz nomiga davlat roʻyxatidan oʻtkazilgan va foydalanishga qabul qilingan uy-joylarni tegishlicha mulkdorlarga shartnomaga muvofiq yangi uy-joyni topshirish-qabul qilish dalolatnomasi asosida ajratib beradi. Yangi uy-joyni topshirish-qabul qilish dalolatnomasi ushbu uy-joyga mulk huquqining vujudga kelishini tasdiqlovchi hujjat hisoblanadi hamda ushbu uy-joylarni mulkdor nomiga qonunchilikda belgilangan tartibda davlat roʻyxatidan oʻtkazishga asos hisoblanadi. Renovatsiya hududida koʻp kvartirali uylar qurilish ishlari yakunlangandan soʻng uch oy muddatda koʻp kvartirali uylar mulkdorlariga mazkur uy-joylar egallagan va ularga tutash hududlar doimiy foydalanish huquqi asosida ajratiladi. 10. Shartnoma boʻyicha majburiyatlardan ortgan uy-joylar investor tomonidan mustaqil tasarruf etiladi. 11. Mazkur Nizom talablari buzilishida aybdor boʻlgan shaxslar qonunchilik hujjatlariga muvofiq javobgar boʻladi. BosqichlarSubyektlarAmalga oshiriladigan tadbirlarBajarish muddatlari1-bosqichQoraqalpogʻiston Respublikasi Vazirlar Kengashi, viloyatlar va Toshkent shahri hokimliklari, mulkdorlar,koʻp kvartirali uylar boshqaruv organlari,idoralararo maxsus komissiya,Investitsiya kompaniyasiRenovatsiya loyihasini tashabbus qiladi.Oʻz xohishiga koʻra2-bosqichInvestitsiya kompaniyasi1. Renovatsiya loyihasi yuzasidan investitsiya loyihasini tayyorlaydi.2. Investitsiya loyihasi lotini shakllantiradi va lotni “E-auksion” elektron savdo platformasiga joylashtiradi.Belgilangan muddatlarda3-bosqichInvestor1. Xoʻjalik jamiyati ustav kapitalida ishtirok etish orqali investitsiya loyihalarini amalga oshirishda auksion savdolarida ishtirok etadi va gʻolib boʻlgan taqdirda, Investitsiya kompaniyasi bilan “E-auksion” savdosi gʻolibi sifatida tegishli shartnomani imzolaydi.2. Oddiy shirkat shartnomasi asosida investitsiya loyihalarini amalga oshirishda auksion savdolarida ishtirok etadi va gʻolib boʻlgan taqdirda, lot qiymatining kamida 10 foizini zakalat puli sifatida kiritadi.3. Investitsiya kompaniyasi bilan “E-auksion” auksion savdosi gʻolibi sifatida tegishli shartnomani imzolaydi.Belgilangan muddatlarda4-bosqichInvestitsiya kompaniyasi va (yoki) InvestorInvestitsiya kompaniyasi tomonidan mustaqil ravishda yoki investor bilan hamkorlikda loyiha amalga oshiriladi.Qurilishi (rekonstruksiyasi) yakunlangan koʻchmas mulk obyektini foydalanishga topshiradi.Oʻrnatilgan tartibda 1. Vazirlar Mahkamasining “Oʻzbekiston Respublikasi Qurilish va uy-joy kommunal xoʻjaligi vazirligi hamda uning tizimidagi tashkilotlar toʻgʻrisidagi nizomlarni tasdiqlash haqida” 2024-yil 17-apreldagi 214-son qarorida: a) 2a-ilovada: quyidagi mazmundagi 11-pozitsiyasi bilan toʻldirilsin: “11. Sh.D. Kudbiyev — Urbanizatsiya va uy-joy bozorini barqaror rivojlantirish milliy qoʻmitasi raisi, Kengash raisi oʻrinbosari”; 2-pozitsiyasidagi “B.I. Zakirov” soʻzlari “Sh.S. Xidoyatov” soʻzlari bilan almashtirilsin; b) 3a-ilovada: ikkinchi xatboshi quyidagi tahrirda bayon qilinsin: “Lavozimi boʻyicha — Urbanizatsiya va uy-joy bozorini barqaror rivojlantirish milliy qoʻmitasi huzuridagi Kadastr agentligining Qoraqalpogʻiston Respublikasi, viloyatlar va Toshkent shahar boshqarmasi boshligʻi — Kengash raisi oʻrinbosari”; quyidagi mazmundagi uchinchi xatboshi bilan toʻldirilsin: “Lavozimi boʻyicha — Urbanizatsiya va uy-joy bozorini barqaror rivojlantirish milliy qoʻmitasi masʼul xodimi”; uchinchi — yigirma birinchi xatboshilar tegishlicha toʻrtinchi — yigirma ikkinchi xatboshilar deb hisoblansin; oʻn yettinchi xatboshi chiqarib tashlansin; Izoh qismi quyidagi mazmundagi beshinchi xatboshi bilan toʻldirilsin: 2. Vazirlar Mahkamasining “Toshkent shahrida kompleks qurilish tamoyili asosida yirik investitsiya loyihalarini amalga oshirish hamda yashil hududlarni barpo etish jarayonlarini jadallashtirish chora-tadbirlari toʻgʻrisida” 2026-yil 28-fevraldagi 83-son qarorining 3-bandi “a” kichik bandi “ishlab chiqiladi va” soʻzlaridan keyin “Vazirlar Mahkamasi huzuridagi Respublika arxitektura-shaharsozlik kengashi majlislarida koʻrib chiqish doirasida Urbanizatsiya va uy-joy bozorini barqaror rivojlantirish milliy qoʻmitasi bilan kelishilgan holda,” soʻzlari bilan toʻldirilsin.